हमरा लेल ई खट्टर कका के कुपित भ जेबाक यथेष्ट संकेत भ जाईत छल। ओ गप्प आगू नहि बढ़ब' चाहैत छलाह, तकर प्रमाण धन्नी'क प्रति मोह आ हमर शेरु पर तामस उतारि के देबाक हुनक पुरान 'टैक्टिस'।
 गप्प ओहिना रहि जाइत रहय। लेकिन आई मूड मे छलाह कका। बजलाहः
'हौ! ई कह जे १९९९ बला कानुन मे टेरिटरी, रीजन या लौकेलिटी के उल्लेख छैक। राज्य शब्द त नहि छैक ने? तखैन, मिथिला'क दाबा एकदम उचित। यदि मैसुर पाक, बिकानेरी भुजिया आ रतलामी सेव भ सकैत अछि त मिथिला'क मखान किएक नहि? देखह, एत' बंगाल बनाम् ओडिसा 'क रसगुल्ला बला तर्क काज नहि करतैक।
 फेर कह त कोन बेसी पुरानः मिथिला या बिहार? विदेथ माधव'क उल्लेख त सतपथ ब्राह्मण मे सेहो छैक। उत्तर बैदिक काल।
 बिहार त बाद मे भेलैक। आ नीति कहैत छैक जे आधुनिक राज्य के अपन प्राचीन आ समृद्द सांस्कृतिक क्षेत्र'क सदिखन संरक्षण आ प्रोत्साहन देबाक चाही। अहि मे सबहक कल्याण। तखैन चुनाव सेहो त छैहे ।
 अच्छा, तों एकटा काज कर', खट्टर कका स्वर के कम करैत रहस्यमय बनबैत एक छन लेल अपन जिह्वा के बिश्राम दैत हमरा दिस अपन तौलैत दृष्टि फेंकलथि।
 हम मथा हाथ देल। आब कका के मखान'क खीर सेहो भोग लगाबय पड़त। 